NORAKSTS

|  |  |
| --- | --- |
| 27.07.2023. | Nr.7/11 |

###### PAR INVESTĪCIJU PROJEKTA “IEBRAUCAMĀ CEĻA PĀRBŪVE NO ZIRGU IELAS LĪDZ JELGAVAS 4. SĀKUMSKOLAI” ĪSTENOŠANU UN AIZŅĒMUMA ŅEMŠANU

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis), **PRET – nav**, **ATTURAS – nav**,

Saskaņā ar Pašvaldību likuma 10. panta pirmās daļas 21. punktu, likuma “Par pašvaldību budžetiem” VI nodaļu, likuma “Par valsts budžetu 2023. gadam un budžeta ietvaru 2023., 2024., 2025. gadam” 36. panta pirmās daļas 7. punktu, Ministru kabineta 2023. gada 23. maija rīkojumu Nr. 275 “Par Satiksmes ministrijas atzinuma sniegšanu par pašvaldību iesniegtajiem ceļu būvniecības projektiem aizņēmuma saņemšanai”, Ministru kabineta 2019. gada 10. decembra noteikumiem Nr. 590 “Noteikumi par pašvaldību aizņēmumiem un galvojumiem” un Jelgavas pilsētas attīstības programmas 2014.-2020. gadam Investīciju plānā 4. rīcībpolitikas “Mobilitāte un pilsētas sasniedzamība” 4.3. sadaļā “Jelgavas pilsētas ielu infrastruktūras uzlabošana un attīstība” iekļautās projekta idejas Nr. 4.3.2.1. “Asfaltbetona seguma ielu sakārtošana un izbūve” aktivitāti “Iebraucamā ceļa pārbūve no Zirgu ielas līdz Jelgavas 4. sākumskolai” un iepirkumu rezultātiem,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Līdz 2023. gada 14. augustam iesniegt Latvijas Republikas Satiksmes ministrijā investīciju projektu “Iebraucamā ceļa pārbūve no Zirgu ielas līdz Jelgavas 4. sākumskolai” (turpmāk – projekts), kura kopējās izmaksas ir 231 561,06 *euro* (divi simti trīsdesmit viens tūkstotis pieci simti sešdesmit viens *euro* 06 centi*),* tai skaitā 196 826,90 *euro* (viens simts deviņdesmit seši tūkstoši astoņi simti divdesmit seši *euro* 90 centi) ir aizņēmuma līdzekļi un 34 734,16 *euro* (trīsdesmit četri tūkstoši septiņi simti trīsdesmit četri *euro* 16 centi) ir pašvaldības budžeta līdzekļi.
2. Projekta apstiprināšanas gadījumā projekta īstenošanai:
   1. ņemt ilgtermiņa aizņēmumu 196 826,90 *euro* (viens simts deviņdesmit seši tūkstoši astoņi simti divdesmit seši *euro* 90 centi) apmērā no Valsts kases ar tās noteikto procentu likmi līdz 15 gadiem ar atlikto pamatsummas maksājumu līdz 3 gadiem no līguma noslēgšanas dienas.
   2. paredzēt līdzfinansējumu pašvaldības 2023. gada budžetā veicot attiecīgus grozījumus 2023. gada pašvaldības budžetā 34 734,16 *euro* (trīsdesmit četri tūkstoši septiņi simti trīsdesmit četri *euro* 16 *centi*).
3. Aizņēmuma atmaksu garantēt ar Jelgavas valstspilsētas pašvaldības budžetu.
4. Pilnvarot Jelgavas valstspilsētas pašvaldības iestādes “Pilsētsaimniecība” vadītāju parakstīt visus ar projekta iesniegšanu un īstenošanu saistītos dokumentus, kā arī veikt visas nepieciešamās darbības projekta iesniegšanai un īstenošanai.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 27. jūlijā